
ROMÂNIA


                   JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTARARE
privind aprobarea înființării Autorității Urbane la nivelul Municipiului Focșani
Consiliul Local al Municipiului Focsani, intrunit in sedinta extraordinara:

Analizând Proiectul de Hotarare initiat de Primarul Municipiului Focsani, raportul Serviciului Proiecte nr. 24867 din 06.04.2017, prin care se propune inițierea unui proiect de Hotarare privind aprobarea înființării Autorității Urbane la nivelul Municipiului Focșani;
· In conformitate cu prevederile art. 123, alin. 6) din Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.
· Avand in vedere prevederile art.7, alin.4) din Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr.1080/2006, conform căruia Autoritatea Urbana este responsabilă de implementarea strategiilor urbane durabile si pentru sarcinile legate cel puțin de selectarea operațiunilor;
· Având în vedere prevederile art. 8, alin (1) al Acordului de delegare a atribuţiei de selectare strategică a fișelor de proiecte propuse spre finanțare în cadrul Axei Prioritare 4 Sprijinirea Dezvoltării Urbane Durabile a Programului Operaţional Regional 2014–2020 conform căruia Autoritatea de Management POR deleagă către OI de nivel II – Autoritatea Urbana a atribuţiei de selectare strategică a fișelor de proiecte propuse spre finanțare în cadrul POR 2014-2020, Axa Prioritară 4 Sprijinirea dezvoltării urbane durabile;
· Vazand avizul favorabil al Comisiei pentru buget si administratie publica
· Avand în vedere prevederile art. 36, alin (2), litera a), alin (3), litera b)  şi art. 45 alin (2), din Legea 215/2001, privind administraţia publică locală, republicată, modificata si completataș
HOTARASTE:
 Art. 1  Se aproba înființarea Autorității Urbane la nivelul Municipiului Focșani cu rol de organism intermediar de nivel secundar în sistemul de management și control al POR 2014-2020;
Art. 2 Autoritatea Urbană înființată conform art.1 va avea urmatoarele atribuții și responsabilități:

· Autoritatea urbană reprezintă structura funcțională constituită la nivelul Municipiului Focșani, care are responsabilitatea îndeplinirii atribuției de selectare strategică a fișelor de proiecte, propuse spre finanțare în cadrul Axei prioritare 4 - Sprijinirea dezvoltării urbane durabile a Programului Operațional Regional 2014-2020, aferente Strategiei Integrate de Dezvoltare Urbană, conform atribuțiilor delegate acesteia de către Autoritatea de Management pentru POR.

· Aplică metodologia și criteriile pentru selectarea strategică a fișelor de proiecte din  Strategia Integrată de Dezvoltare Urbană a Municipiului Focșani, inclusiv din scenariul selectat din Planul de Mobilitate Urbană Durabilă al Municipiului Focșani, cu respectarea metodologiei și a criteriilor de selectare strategică aprobate de Comitetul de Monitorizare al Programului Operaţional Regional.

· Asigură cadrul organizatoric, procedural și metodologic, conform dispozițiilor regulamentelor europene și legislației relevante, în acest sens, beneficiind, din partea Autorității de Management pentru POR (AMPOR), de îndrumare metodologică și asistență de specialitate necesare elaborării manualelor de proceduri interne și derulării activităților specifice Autorității Urbane.

· Organizează procesul de selectare strategică a fișelor de proiecte la nivelul local și asigură transparența și imparțialitatea acestuia, în conformitate cu prevederile procedurale, cu prevederile Documentului cadru de implementare a dezvoltării urbane durabile – Axa prioritară 4 Sprijinirea dezvoltării urbane durabile și/sau ale ghidurilor specifice elaborate de AMPOR și răspunde de desfășurarea acestui proces. Selectarea fișelor de proiecte se realizează în baza metodologiei furnizate prin Documentul cadru de implementare a dezvoltării urbane durabile – Axa prioritară 4 Sprijinirea dezvoltării urbane durabile.

· Autoritatea Urbană are obligația transpunerii tuturor instrucțiunilor privind implementarea POR emise de AMPOR, în condițiile legii, precum și obligația aplicării lor în termenul prevăzut în conținutul acestora.

· Autoritatea Urbană se asigură că personalul propriu cunoaște și pune în aplicare prevederile procedurilor interne pentru implementarea POR, în vederea îndeplinirii corespunzătoare a atribuției delegate privind selectarea fișelor de proiecte propuse pre finanțare în cadrul Axei prioritare 4 - Sprijinirea dezvoltării urbane durabile a Programului Operațional Regional 2014-2020.

· Autoritatea Urbană transmite AMPOR un raport cu privire la procesul de selectare strategică a fișelor de proiecte propuse spre finanțare în cadrul Axei prioritare 4 - Sprijinirea dezvoltării urbane durabile POR 2014-2020, derulat în condițiile Acordului de delegare a atribuției de selectare strategică a fișelor de proiecte propuse spre finanțare în cadrul Axei prioritare 4 Sprijinirea dezvoltării urbane durabile” a Programului Operațional Regional 2014-2020.

· Autoritatea Urbană are obligația de a permite accesul reprezentanților AMPOR și a altor instituții cu atribuții de verificare/ auditare/ control la sediul său, în baza comunicării transmise de către acestea, în termenul și cu respectarea condițiilor stabilite prin Acordul de delegare a atribuției de selectare strategică a fișelor de proiecte propuse pre finanțare în cadrul Axei prioritare 4 Sprijinirea dezvoltării urbane durabile a Programului Operațional Regional 2014-2020, de a pune la dispoziția acestora documentele solicitate și de a lua măsurile necesare pentru a asigura buna desfășurare a activităților de verificare/ auditare/ control derulate.

· La solicitarea AMPOR, Autoritatea Urbană are obligația reverificării procesului de selectare strategică a fișelor de proiecte propuse spre finanțare în cadrul Axei prioritare 4 Sprijinirea dezvoltării urbane durabile a Programului Operațional Regional 2014-2020, în conformitate cu prevederile privind verificarea atribuției delegate și/sau procesul de selectare strategică a fișelor de proiecte propuse  spre finanțare în cadrul Axei prioritare 4 Sprijinirea dezvoltării urbane durabile POR 2014-2020, precum și recomandările cuprinse în cadrul rapoartelor emise de structurile/ instituțiile cu atribuții de verificare/ auditare/ control.
Art. 3 Se împuternicește Primarul Municipiului Focșani de a numi prin dispoziție membrii Autorității Urbane
Art. 4 Prezenta Hotarare va fi comunicata de catre Serviciul Administratie Publica Locala, Agricultura, compartimentelor, birourilor, serviciilor si Primarului Municipiului Focsani, care va asigura executarea acesteia prin Serviciul Proiecte.

